

**2005-2007 жылдарға арналған Қазақстан Республикасында ғарыш қызметiн дамыту туралы**

Қазақстан Республикасы Президентінің 2005 жылғы 25 қаңтардағы N 1513 Жарлығы

"Актілер жинағында"      
және республикалық      
баспасөзде жариялануға    
тиіс

     Қазақстан Республикасының ғылыми-техникалық әлеуетiн ғарыш қызметiнiң басым бағыттарына шоғырландыру және елдiң әлеуметтiк-экономикалық дамуы мен қауiпсiздігі мiндеттерiн шешуде ғарыш технологиялары мен техникасының үлесiн күшейту мақсатында **ҚАУЛЫ EТЕДІ:**

     1. (күші жойылды - Қазақстан Республикасы Президентінің 2009.06.18 N 829 Жарлығымен).

     2. Қазақстан Республикасының Yкiметi:   
     1) (күші жойылды - Қазақстан Республикасы Президентінің 2009.06.18 N 829 Жарлығымен).   
     2) Қазақстан Республикасының заңнамасында белгіленген тәртiппен "Қазақстан Республикасы ғарыштық мониторингінiң ұлттық жүйесi" 2004-2006 жылдарға арналған ғылыми-техникалық бағдарламасын жоюға қойсын;   
     3) Қазақстан Республикасының заңнамасында белгіленген тәртiппен жарғылық капиталына мемлекет жүз пайыз қатысатын "Қазғарыш" ұлттық компаниясы" акционерлiк қоғамын (бұдан әрi - "Қазғарыш" ҰК" АҚ) құрсын;   
     4) "Қазғарыш" ҰК" АҚ қызметiнiң негізгi бағыттарын:   
     Қазақстан Республикасының ғарыш қызметi саласында ағымдық, ұзақ мерзiмдi салааралық бағдарламаларды әзiрлеуге және iске асыруға қатысу;   
     Қазақстан Республикасының әлеуметтiк-экономикалық мiндеттерiн шешуге және ұлттық қауiпсiздiгiн қамтамасыз eтугe бағытталған тиiмдiлiгi жоғары ақпарат және ғарыш технологияларын құру;   
     ғылымды қажетсiнетiн ғарыш технологиялары мен техникасын құру жөнiнде ғылыми-зерттеу және тәжiрибелiк-конструкторлық жұмыстар жүргiзу;   
     халықаралық ғарыш станциясында iргелi және қолданбалы зерттеулердi орындау үшiн ұшқыш басқаратын ғарыш ұшыруларын пайдалану;   
     ұлттық қауiпсiздiкті, қорғанысты, қоршаған ортаны қорғауды, төтенше жағдайларды болжауды және мониторингтеудi қамтамасыз ету жөнiндегi мемлекеттiк тапсырысты орындауға қатысу деп айқындасын;   
     5) осы Жарлықты iске асыру жөнiнде өзге де қажеттi шаралар қабылдасын.

     3. Осы Жарлық қол қойылған күнiнен бастап күшiне енедi.

*Қазақстан Республикасының*   
*Президенті*

Қазақстан Республикасы     
Президентінің         
2005 жылғы 25 қаңтардағы    
N 1513 Жарлығымен       
БЕКІТІЛГЕН

**"2005-2007 жылдарға арналған Қазақстан**   
**Республикасында ғарыш қызметiн дамыту"**   
**МЕМЛЕКЕТТІК БАҒДАРЛАМАСЫ**

       Ескерту. Бағдарламаның күші жойылды - Қазақстан Республикасы Президентінің 2009.06.18 N 829 Жарлығымен.

© 2012. Қазақстан Республикасы Әділет министрлігінің «Қазақстан Республикасының Заңнама және құқықтық ақпарат институты» ШЖҚ РМК